Norsk Redaktørforening

Styremøte 2017-12-05

AJ

**Sak 2017-44: Regnskapsrapp. per 25. nov., prognose for 2017 og budsjettforslag 2018**

**Generelt**

Regnskapsrapporten per 25. november indikerer at NR kommer ut med et meget positivt årsoppgjør. Svært mange poster er i tråd med budsjettet. Et par poster har imidlertid avvik som bør kommenteres. *Kontingentinngangen* er litt lavere enn budsjettert, og vil trolig ende opp 200.000 kroner under budsjettet ved årets slutt. Det samme gjelder *møteinntektene* som nå er på budsjett, men som vil ende rundt 50.000 kroner under budsjett.

*Inntektene totalt* er rundt 250.000 lavere enn budsjettert, men vil justeres opp frem mot årsskiftet, og trolig ende rundt 50.000 kroner høyere enn budsjettert. For øvrig er både *prosjektkostnadene* og *driftskostnadene* omtrent i tråd med budsjettet, og vil havne under budsjettert beløp ved årsskiftet. *Personalkostnadene* ligger klart under budsjettet, og vil gjøre det også ved årsskiftet. Vi kommer tilbake til de ulike postene nedenfor.

NRs økonomi er god, men samtidig sårbar for svingninger i medlemstallet. Som prognosen for året viser, vil vi gå med et pent overskudd i 2017, og betydelig bedre enn budsjettert. Det skyldes en kombinasjon av at inntektene totalt ligger såvidt over budsjett, samtidig som vi har mindreforbruk på alle de tre utgiftskapitlene. Dette til tross for at vi på en rekke poster har kuttet hardt. Vi kommer tilbake til det i forbindelse med budsjettet for 2018. Det er også klart at vi ikke tåler store reduksjoner i kontingentinntektene, uten å måtte redusere aktiviteten.

**Regnskapsrapporten pr 25.11.2017 – prognose for året 2017**

**Inntektene** per 25. november ligger, i følge regnskapet, knapt 250.000 kroner under budsjett. Dette vil imidlertid endres betydelig frem mot årsskiftet. Prognosen for året, hvor vi har tatt inn også periodiserte *kontingentinntekter* på nesten 600.000 kroner, viser at vi vil ha kontingentinntekter tilsvarende rundt 680 årskontingenter i 2017. Det er 20 kontingenter færre enn budsjettert. Posten *Adm vederlag* vil ende godt over budsjett, primært på grunn av etterbetalinger fra både Kopinor og Norwaco, *og Refusjon OR* vil ende omtrent i tråd med det budsjetterte. *Prosjektmidler/PFF* vil ende noe høyere enn budsjettert, hvilket skyldes et tilskudd på knappe 120.000 kroner fra Pressens Faglitteraturfond i forbindelse med Redaktørhåndboken”. De øvrige inntektene på denne posten kommer fra NRs vederlagsfond, og går til delvis dekning av NRs andel av finansieringen av PFU og POU, samt til NR Kompetanse. *Møteinntektene* ligger pt på budsjett, men det skyldes primært periodiseringen. De samlede møteinntektene vil trolig ende rundt 50.000 kroner under budsjett. Inntektene fra NR kompetanse er på budsjett, til tross for at to kurs ble avlyst. Vi har fått ekstra inntekter gjennom streamingtilbudet, men dette genererer også betydelige tilleggskostnader.

*Andre inntekter* ligger over budsjett, noe som skyldes et tilskudd til prosjektkoordinering fra Utenriksdepartementet, i forbindelse med vårt engasjement i Egypt.

**Totale inntekter** per 25. november er kr 9.419.449. Prognosen for året tilsier samlede inntekter på i alt kr 10.050.366, hvilket i så fall vil være rundt 50.000 kroner over budsjett.

**Møte- og prosjektkostnadene** viser per 25. november et overforbruk på drøyt 3.000 kroner, sammenlignet med budsjettet for samme periode. Totalt regner vi med at møte- og prosjektkostnadene vil havne rundt 100.000 kroner under budsjett. Vi nevner spesielt at møtekostnadene har vært under god kontroll i år og at vår- og høstmøtene samlet viser et overskudd på rundt 50.000 kroner.

**Lønns- og personalkostnader** ligger per 25. november rundt 350.000 kroner under budsjett. Vi regner med at det vil være resultatet også ved årets slutt.

**Driftskostnadene** ligger per 25. november rundt 16.000 kroner under budsjett. Det vil trolig være resulatet også ved årets slutt. Vi har jobbet mye med kostnadskontroll og besparelser de siste årene og mener å ha generelt god kontroll hva gjelder driftsutgiftene. Kun et par poster vil vise overskridelser av betydning. Det gjelder blant annet reise- og konferansekostnader hvor vi i løpet av et par år har halvert det budsjetterte beløpet.

**Totale kostnader** per 25. november er kr. 8.793.520. På årsbasis vil vi trolig ende på

kr 9.510.203, hvilket er ca 480.000 kroner lavere enn budsjettert.

**Årsresultatet** vil trolig ende i underkant av 560.000 kroner, etter finansposter, hvilket i så fall er rundt 480.000 kroner bedre enn budsjettert.

**FORSLAG TIL BUDSJETT 2017**

**Generelt:**

Selv om vi får et godt resultat i 2017, er budsjettet for 2018 utfordrende. Vi budsjetterer med omtrent samme kontingentinntekter som i 2018, men basert på et litt lavere medlemstall enn hva vi budsjetterte med i 2017. Flere av våre faste utgifter, som lønn, husleie osv øker, og vi mener det er riktig å justere kontingenten opp med kr 200 til neste år, slik at ny kontingentsats blir kr 11.000. Det innebærer en prisøkning på 1,8 prosent, og er nominelt samme økning sm fra 2016 til 2017.

Det foreliggende budsjettforslaget er forsøkt gjort så nøkternt som mulig, og med et aktivitetsnivå hva gjelder mulige kostnadsdrivende prosjekter, som fortsatt er lavt, men samtidig litt høyere enn i fjor. Da har vi tatt hensyn til at vi i inneværende år har vært veldig forsiktige, og at vi har vedtatt en svært ambisiøs handlingsplan, noe som til en viss grad også vil kreve bruk av eksterne krefter.

**Inntekter:**

*Kontingenten*:

Sekretariatet mener altså at det er riktig å foreta en forsiktig oppjustering av *kontingenten* med 200 kr i 2018, tilsvarende oppjusteringen i 2017. Alle regionforeningene har en kontingent på kr 1500 (med unntak av Oslo, som har en ekstrakontingent på kr 925). Vi foreslår ingen justering i kontingenten til regionforeningene. Foreningene har dessuten muligheten for å søke støtte til faglige arrangementer og studieturer gjennom NRs vederlagsfond.

Sett i lys av at vi de siste par årene har hatt en viss nedgang i medlemstallet, budsjetterer vi forsiktig også for 2017, med et anslag på 690 årskontingenter, hvilket er ti færre enn budsjettet for inneværende år. Det gir kontingentinntekter på 7.640.000, og da inkluderer vi pensjonistkontingenten, som jo har sin identiske motpost på utgiftssiden.

*Administrasjonsvederlaget* er vi alltid litt usikre på, i og med at det er en funksjon av overføringene til Vederlagsfondet. Vi budsjetterer konservativt, med kr 150.000.

*Refusjonen fra OR* er foreslått satt til samme beløp som i år, altså 230.000 kroner

*Prosjektmidlene* er også budsjettert med 10.000 kroner mer enn i år, hvilket skyldes en feilbudsjetterting for inneværende år. Hovedtyngden av dette – 1.080.000 kroner – gjelder delfinansiering av NRs kontingent til presseetikkarbeidet i Norsk Presseforbund. NP-kontingenten er av NPs styre også i år satt til 1.620.000 kroner for NRs del. I tillegg søker vi om kr 80.000 til NR Kompetanse.

*Møteinntektene* er som vanlig usikre. Med utgangspunkt i regnskapet for 2016 har vi imidlertid lagt inn kr 650.000 på vårmøtet, kr 450.000 på høstmøtet og kr. 100.000 på NR kompetanse. Vi gjør oppmerksomme på at for vårmøtet er dette «bruttobeløp» som også inkluderer «innkreving» av deltakeravgift for Nordiske Mediedager.

I posten for *andre inntekter* har vi tatt inn forventet vederlag for skatteprogrammet taxy.

**Kostnader**

Prosjektkostnader er budsjettert markert høyere enn i fjor.

Vi tar, som vanlig, postene kronologisk:

*Kontingent NP* er vår andel av Norsk Presseforbunds kostnader. For 2018 er den satt til 1.620.000 kroner. Sekretariatet mener at 1.080.000 kroner av dette bør kunne dekkes av midler fra Vederlagsfondet, og at resten finansieres gjennom kontingentmidler.

*Regionkontingenter* er overføringen av 1.500 kroner pr medlem til regionene. Det er her regnet ut fra et medlemstall på 690 medlemmer, totalt 1.035.000 kroner i 2018.

*Pensjonistkontingenter*: Etter et gammelt vedtak overfører NR alle kontingentmidler som kommer inn fra pensjonistene til seniorforeningene. Kontingent er pt 300 kroner per år.

*NJ felleskasser* gjelder våre ”kontingenter” til Pressens Arbeidsledighetskasse og Pressens Gravferdskasse, som er et fast beløp per medlem per år. De siste årene, frem til 2017, er kontingent ikke innbetalt til Arbeidsledighetskassen, fordi den har hatt rikelig med midler. Begge kassene har imidlertid tæret på egenkapitalen, og det bør betales inn friske midler også i 2018. Det dreier seg om 40 kroner per medlem til Gravferdskassen (en økning fra 20 kroner de siste årene) og 60 kroner per medlem til Arbeidsledighetskassen. Samlet utgjør det rundt kroner 70.000 for 2018.

*Kostnader vårmøte og høstmøte* har tradisjonelt vært budsjettert ut fra at arrangementene skal være selvfinansierende. I år er kostnadene ført opp med henholdsvis 650.000 og 450.000 kroner, identisk med budsjetterte inntekter. For vårmøtets del innebærer det også «innkreving» av deltakeravgift for Nordiske Mediedager. Derfor er dette tallet betydelig høyere enn for høstmøtet.

Samlede møte- og prosjektkostnader i 2015 er på 4.660.000 kroner, rundt 440.000 kroner mer enn inneværende års budsjett, og drøyt 650.000 kroner mer enn forventet i 2017.

Lønns og personalkostnadene er beregnet til 100.000 kroner mer enn faktiske kostnader i 2017, men betydelig lavere enn budsjettert. Vi har regnet inn 2,5 prosents lønnsvekst for sekretariatet.

Driftskostnader

Driftskostnadene øker i sum med rundt 50.000 kroner, sammenlignet med budsjettet for 2017.

*Avskrivninger* er budsjettert identisk med prognosen for 2018, basert på tall fra regnskapsfører.

*Kostnader lokaler* følger Stormbull-indeksen hva gjelder de rene leieugiftene, og vi kjenner ikke den eksakte økningen før ut i desember, men i sum forventer vi omtrent samme utgift som i inneværende år.

*Inventar/vedlikehold* gjelder kontorinventar og utstyr som ikke fordeles på flere år. For neste år budsjetterer vi med kr 20.000.

*Fremmede tjenester* gjelder regnskap og revisor, hvor vi budsjetterer litt lavere enn reell kostnad i 2017. Tallet bygger på beregning fra regnskapsfører selv. Dette er imidlertid litt usikkert. *Kontorkostnader* omfatter blant annet kontorrekvisita, kopieringsmaskiner og datatjenester.

*Aviser og faglitteratur* er også en post som vi de siste årene har kuttet i. Vi budsjetterer litt lavere enn i inneværende år. Det samme gjelder *telekostnader og porto*

*Reisekostnader* er budsjettert noe høyere enn inneværende år, som igjen var 100.000 lavere enn i 2016. Det gir sekretariatet litt mer handlingsrom.

Totale driftskostnader blir dermed kr 1.737.000, hvilket er 37.500 kroner høyere enn inneværende års budsjett og 50.000 kroner høyere enn prognosen.

**Samlede kostnader** i 2018 er budsjettert til 10.321.500 kroner, hvilket er rundt 330.000 kroner høyere enn inneværende års budsjett, og drøyt 800.000 kroner over prognosen for inneværende år. Samlede inntekter er budsjettert til 10.405.000 kroner. Det gir et budsjettert driftsresultat på 83.500 kroner, og et resultat etter finansposter på 94.000 kroner.

**Forslag til vedtak:**

Regnskapsrapporten per 25. november tas til orientering. Årskontingenten for medlemskap i NR for 2018 settes til kroner 11.000, inklusive regionforeningskontingent på 1.500 kroner. Årskontingent for redaktører i mediebedrifter med mindre enn 5 millioner kroner i årsomsetning for 2018 settes til kr 6.000. Årskontingenten for studentaviser fastsettes til kr. 500 og for pensjonister til kr. 300. Sekretariatets forslag til budsjett for 2018 godkjennes.

Vedlegg: Tabelloppstilling for resultatregnskap og balanse per 2017-11-25, prognose for 2017 og budsjettforslag for 2018.

Norsk Redaktørforening – regnskapsrapport per 25. nov., prognose 2017 og budsjett for 2018

|  |  |  |  |  |  |  |
| --- | --- | --- | --- | --- | --- | --- |
|   | Virkelig | Budsjett | Avvik | Prognose | Budsjett | Budsjett |
| **INNTEKTER** | 25.11.2017 | 25.11.2017 | 25.11.2017 | 2017 | 2017 | 2018 |
| Kontingenter |  6 762 346  |  6 966 667  |  -204 321  | 7 375 000 |  7 600 000  | 7 640 000 |
| Adm vederlag |  280 832  |  137 500  |  143 332  | 300 000 |  150 000  | 150 000 |
| Refusjon OR |  230 000  |  210 833  |  19 167  | 230 000 |  230 000  | 230 000 |
| Prosjektmidler / PFF |  1 278 005  |  1 054 167  |  223 838  | 1 278 000 |  1 150 000  | 1 160 000 |
| Møtenntekter |  798 566  |  779 167  |  19 399  | 797 666 |  850 000  |  |
| Inntekter vårmøtet |  |  |  |  |  | 650 000 |
| Inntekter høstmøtet |  |  |  |  |  | 450 000 |
| Inntekter andre møter |  |  |  |  |  | 100 000 |
| Andre inntekter |  69 700  |  22 917  |  46 783  | 69 700 |  25 000  | 25 000 |
| **SUM INNTEKTER** |  **9 419 449**  |  **9 171 250**  |  **248 199**  | **10 050 366** |  **10 005 000**  | **10 405 000** |
|   |   |   |   |  |   |  |
| Kontingent NP |  1 620 000  |  1 485 000  |  135 000  | 1 620 000 |  1 620 000  | 1 620 000 |
| Regionkontingenter |  1 017 600  |  962 500  |  55 100  | 1 017 600 |  1 050 000  | 1 035 000 |
| Pensjonistkontingenter |  57 600  |  36 667  |  20 933  | 57 600 |  40 000  | 50 000 |
| NJ felleskasser |  -  |  64 167  |  -64 167  | 70 000 |  70 000  | 70 000 |
| Tilltak i handlingsplanen |  181 256  |  137 500  |  43 756  | 182 000 |  150 000  | 200 000 |
| Kostnader vårmøte |  330 403  |  275 000  |  55 403  | 330 403 |  300 000  | 650 000 |
| Kostnader høstmøte |  198 876  |  366 667  |  -167 791  | 320 000 |  400 000  | 450 000 |
| Kostnader andre møter |  327 833  |  320 833  |  7 000  | 350 000 |  350 000  | 450 000 |
| Honorar u/trekk |   |  13 750  |  -13 750  | 10 000 |  15 000  | 10 000 |
| Diverse kostnader |  -  |  9 167  |  -9 167  | 0 |  10 000  | 10 000 |
| Pressekort |  9 544  |  13 750  |  -4 206  | 12 000 |  15 000  | 15 000 |
| Prosjekter/utredninger |  36 892  |  91 667  |  -54 775  | 40 000 |  100 000  | 100 000 |
| **Sum prosjektkostnader** |  **3 780 004**  |  **3 776 667**  |  **3 337**  | **4 009 603** |  **4 120 000**  | **4 660 000** |
|   |   |   |   |  |   |  |
| Lønnskostnader/feriep |  2 732 937  |  3 080 000  |  -347 063  | 3 000 000 |  3 360 000  | 3 133 000 |
| Arbeidsg./pensjon |  870 685  |  884 583  |  -13 898  | 956 000 |  965 000  | 938 000 |
| Andre personalkostnader |  46 139  |  59 583  |  -13 444  | 56 000 |  65 000  | 63 500 |
| Ref. adm.kostnader |  -177 160  |  -201 667  |  24 507  | -195 000 |  -220 000  | -210 000 |
| **Sum personalkostnader** |  **3 472 601**  |  **3 822 500**  |  **-349 899**  | **3 817 000** |  **4 170 000**  | **3 924 500** |
|   |   |   |   |  |   |  |
| Avskrivninger |  116 560  |  114 583  |  1 977  | 125 000 |  125 000  | 115 000 |
| Kostnader lokaler |  616 869  |  618 750  |  -1 881  | 687 000 |  675 000  | 723 000 |
| Inventar / vedlikehold |  6 660  |  27 500  |  -20 840  | 8 000 |  30 000  | 20 000 |
| Fremmede tjenester |  269 592  |  224 583  |  45 009  | 287 000 |  245 000  | 245 000 |
| Kontorkostnader |  202 500  |  187 917  |  14 583  | 215 000 |  205 000  | 215 000 |
| Aviser og faglitteratur |  41 492  |  73 333  |  -31 841  | 52 000 |  80 000  | 60 000 |
| Telekostnader |  49 572  |  64 167  |  -14 595  | 57 000 |  70 000  | 64 000 |
| Porto |  9 139  |  9 167  |  -28  | 10 000 |  10 000  | 10 000 |
| Reisekostnader |  128 071  |  91 667  |  36 404  | 135 000 |  100 000  | 150 000 |
| Deltakeravgift/konferanser |  60 574  |  45 833  |  14 741  | 55 000 |  50 000  | 60 000 |
| Gaver og kontingenter |  31 927  |  45 833  |  -13 906  | 35 000 |  50 000  | 40 000 |
| Forsikring |  -  |  6 875  |  -6 875  | 0 |  7 500  | 0 |
| Bankkostnader |  7 959  |  1 833  |  6 126  | 9 300 |  2 000  | 10 000 |
| Tap og lignende |   |  45 833  |  -45 833  | 8 300 |  50 000  | 25 000 |
| **Sum driftskostnader** |  **1 540 915**  |  **1 557 875**  |  **-16 960**  | **1 683 600** |  **1 699 500**  | **1 737 000** |
| **SUM KOSTNADER** |  **8 793 520**  |  **9 157 042**  |  **-363 522**  | **9 510 203** |  **9 989 500**  | **10 321 500** |
| **Resultat før finans** |  **625 929**  |  **14 208**  |  **611 721**  | **540 163** |  **15 500**  | **83 500** |
|   |  |  |  |  |  |  |
| Renteinntekter |   |  68 750  |  68 750  | 20 000 |  75 000  | 20 000 |
| Finanskostnader |  -1 544  |  -4 583  |  - 3 039  | - 1 700 |  -5 000  | -2 000 |
|   |  |  |  |  |  |  |
| **RESULTAT** |  **624 385**  |  **78 375**  |  **546 010**  | **558 463** |  **85 500**  | **101 500** |

**Norsk Redaktørforening – Balanse 2014-2017**

|  |  |  |  |  |
| --- | --- | --- | --- | --- |
| BALANSE | 25.11.2017 | 2016 | 2015 | 2014 |
| **Eiendeler** |  |  |  |  |
|  |  |  |  |  |
| **Anleggsmidler** |  |  |  |  |
| Kunst | 12 500 |  12 500  |  12 500  |  12 500  |
| Datautstyr | 67 637 | 41 785 |  39 221  |  22 893  |
| Webutvikling | 122 513 | 215 992 |  172 039  |  51 837  |
| Bil |  |  |  -  |  -  |
| **Sum anleggsmidler** | **202 650** | **270 277** |  **223 760**  |  **87 230**  |
|  |  |  |  |  |
| **Omløpsmidler** |  |  |  |  |
| Kundefordringer | 514 618 | 157 738 |  114 351  |  91 350  |
| Andre fordringer/forskudd | 173 109 | 45 366 |  23 615  |  3 856  |
| Forskuddsbetalte kostnader | 84 911 | 31 998 |  28 012  |  273 046  |
| Mellomregning PS |  | 6 750 |  6 750  |  13 625  |
| Mellomrening VF | 40 740 | 1 079 |  50 733  |  40 740  |
| Mellomregning kopivederlag |  |  |  -  |  -  |
| Særvilkår / verdipapirer | 5 340 894 | 4 480 664 |  3 168 657  |  3 457 755  |
| Depositumskonto | 621 800 | 603 973 |  603 974  |  603 974  |
| Kasse / bank | 450 618  | 459 572 |  1 470 170  |  958 572  |
| **Sum omløpsmidler** | **7 226 690** | **5 787 140** |  **5 466 262**  |  **5 442 918**  |
|  |  |  |  |  |
| **Sum eiendeler** | **7 429 340** | **6 057 417** |  **5 690 022**  |  **5 530 148**  |
|  |  |  |  |  |
| **Gjeld / Egenkapital** |  |  |  |  |
|  |  |  |  |  |
| Egenkapital pr 01.01 | 5 309 530 | 4 838 511 |  4 870 017  |  4 639 669  |
| Årets resultat | 624 385 | 371 019 |  68 494  |  230 348  |
| Prosjektfond |  | **100 000** | **100 000** | **100 000** |
| **Egenkapital** | **5 933 915** | **5 309 530** |  **4 938 511**  |  **4 870 017**  |
|  |  |  |  |  |
| Langsiktig gjeld |  |  |  -  |  -  |
| Leverandørgjeld | 27 047 | 90 850 |  100 622  |  41 799  |
| Kortsiktig gjeld | 117 494 | 48 600 |  1 039  |  16 075  |
| Mellomregning OR | 61 846 | 0 |  40 703  |  30 850  |
| Mellomregning kopivederlag |  | 0 |  -  |  -  |
| Skyldig skattetrekk | 307 234 | 151 053 |  156 031  |  150 449  |
| Offentlige avgifter | 83 798 | 131 331 |  127 676  |  118 699  |
| Avsatte feriepenger | 300 302 | 326 053 |  325 438  |  302 259  |
| Periodiserte kontingenter | 597 704 | - |  -  |  -  |
| **Sum gjeld** | **1 495 425** | **747 887** |  **751 509**  |  **660 131**  |
|  |  |  |  |  |
| **Sum gjeld og egenkapital** | **7 429 340** | **6 057 417** |  **5 690 020**  |  **5 530 148**  |